Cadee lheeanagh

She lus 'sy ghenus Eriophorum ee Cadee lheeanagh (Eriophorum angustifolium).  T'ee dooghyssagh da'n Oarpey Hwoaie, yn Aishey Hwoaie as America Hwoaie.  Share lhee thalloo moaney ny geayragh, curree as reeastane.  

Jalloo-oaylleeaght
She shiast raisoamagh sheer-vio t'ayn, as ymmodee fraueyn jiarg-bane trooid-hoilshagh gyn banglane eck.  Ta gish ard ny shassoo jeeragh eck, gollrish faiyr reen, as ymmodee gaase ass y bun cheddin.  Ta cummey prismey trooraneagh ny rollian ec y ghass ghlass rea.  T'ee mysh 2-6mm rish y 'raue, as coonaghey dys birr ruy.

Cha nel feanish fondagh er yn yrjid eck: ta coontaghyn jeh 60cm, 15-75cm, ny wheesh as 100cm.

Ta wheesh as shiaght blaachassyn as coaughyn mysh 4-10mm er liurid gaase ass umbyl ec kione ny gish.  Ta'n umbel jannoo achene rish torraghey, as un phappus eck.  T'adsyn covestey myr ym-blaa bane mysh 5cm er liurid..

Ta'n ymmodee blaaghyn as raisoamaghys scarrey cadee lheeanagh voish E. vaginatum, as un vlaa echey.  T'ee ry-scarrey voish E. gracile ta currit da curree nagh vel sharroo, as er y fa dy vel blaachassyn E. gracile garroo.

Imraaghyn

Kianglaghyn magh

angustifolium
Ronney:Blaanid yn Aishey
Ronney:Blaanid yn Oarpey
Ronney:Blaanid America Hwoaie
Ronney:Lossreeyn soilshit 'sy vlein 1782